Sautján lögðu inn tillögur um hönnun Þjóðgarðsmiðstöðvar Þjóðgarðurinn Snæfellsjökull og Snæfellsbær efndu á dögunum til samkeppni um hönnun þjóðgarðsmiðstöðvar á Hellissandi í samvinnu við Arkitektafélag Íslands . Skilafrestur var 6. júní og bárust dómnefndinni 17 tillögur . Verðlaunaafhending verður á 5 ára afmæli þjóðgarðsins þann 28. júní nk. í Grunnskólanum á Hellissandi klukkan 14 . Aðgangur er öllum opinn og verða tillögurnar til sýnis í Grunnskólanum á Hellissandi til 1. júlí . Tillögurnar verða einnig til sýnis í Ármúla 1a vikuna 3. - 7. júlí . Dómnefnd samkeppninnar skipa Stefán Benediktsson arkitekt sem er formaður nefndarinnar , Guðbjörg Gunnarsdóttir þjóðgarðsvörður , Kristinn Jónasson bæjarstjóri Snæfellsbæjar og Elín G. Gunnlaugsdóttir og Baldur Ó. Svavarsson arkitektar . Myndin er frá Sjómannagarðinum á Hellissandi